Fis-17 ta' Ġunju 2019 il-Kunsill adotta konklużjonijiet li japprovaw il-linji gwida tal-UE dwar id-drittijiet tal-bniedem b'rabta mal-ilma tax-xorb sikur u s-sanità. Fid-dinja, 2.1 biljun persuna m'għandhomx aċċess għal servizzi tal-ilma tax-xorb ġestiti b'mod sikur u 4.5 biljun persuna m'għandhomx aċċess għal servizzi tas-sanità ġestiti b'mod sikur. It-tibdil fil-klima dejjem aktar id-disponibbiltà tal-ilma u l-aċċess għalih . Madwar id-dinja, qed ikomplu jinħolqu tensjonijiet u konflitti b'rabta mal-aċċess għall-ilma u l-użu tal-ilma hekk kif tinfirex it-theddida tal-iskarsezza tal-ilma L-approvazzjoni tal-linji gwida tal-UE dwar id-drittijiet tal-bniedem b'rabta mal-ilma tax-xorb sikur u s-sanità hija wieħed mill-bosta passi li qed tieħu l-UE biex tirrispetta l-impenn tagħha li tiżgura li jinkiseb b'mod progressiv id-dritt tal-bniedem għal ilma tax-xorb sikur u għas-sanità għal kulħadd , kif ukoll l-impenn tagħha lejn id- difensuri tad-drittijiet tal-bniedem li jiġġieldu għal dawn id-drittijiet. Filwaqt li jibnu fuq in-normi eżistenti fil-qasam tad-drittijiet tal-bniedem, dawn il-linji gwida jagħtu struzzjonijiet u gwida dwar kif għandhom jintużaw l-għodda disponibbli tal-politika barranija tal-UE, inkluż il-kooperazzjoni għall-iżvilupp, għall-promozzjoni u l-protezzjoni tad-dritt tal-bniedem għal ilma tax-xorb sikur u għas-sanità. Konklużjonijiet tal-Kunsill dwar il-linji gwida tal-UE dwar id-drittijiet tal-bniedem b'rabta mal-ilma tax-xorb sikur u s-sanità Din ir-riżorsa bħalissa hi disponibbli biss bil-lingwa jew il-lingwi li ġejjin: Linji gwida tal-UE dwar id-drittijiet tal-bniedem b'rabta mal-ilma tax-xorb sikur u s-sanità Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa